བརམ་ཊོན།

ངོ་སྤྲོད

་འདི་ ཀེ་ན་ཌ་རྒྱལ་ཁབ་ནང་གི་ ཨོན་ཀྲེ་རིའོ་མངའ་སྡེ་ནང་ལུ་ཡོད་པའི་ཀྲོ་རེན་ཀྲོ་ལུ་ཡོད་པའི་ཁྲོམ་ཚོགས་ཅིག་ཨིན། འདི་གི་པིལ་སྒྱུ་རྩལ་འགྲེམས་སྟོན་ཁང་དང་་གཏན་མཛོད་ཚུ་ དུས་རབ་༡༩་པའི་ནང་ལུ་ཡོདཔ་དང་ དེང་སང་གི་སྒྲིང་ཁྱིམ་ཚུ་ནང་ལུ་ཡོདཔ་ཨིན། ཁྲོམ་གྱི་སྦུག་ལུ་ རོས་འཁྲབ་སྟོན་ཁང་ ཟེར་མི་ སྒྱུ་རྩལ་གྱི་ས་ཁོངས་སྦོམ་ཅིག་ཡང་ཡོདཔ་ཨིན། དེའི་གདོང་ཁར་ གཱར་ཌེན་ཨིསི་ཀོ་ཡར་ཟེར་མི་སྤྲོ་ཐང་འདི་ནང་ལུ་་ གློག་བརྙན་གྱི་ལས་རིམ་ཚུ་ འགོ་འདྲེན་འཐབ་དོ་ཡོདཔ་ཨིན། སྔོ་ལྗང་ནང་ མེ་ཏོག་ལྡུམ་ར་ཡོད་པའི་ གེཇ་པཱར་ཀ་ཚུ་ཚུདཔ་ཨིན། བྱང་ཁ་ཐུག་ལུ་ ཝིག་ཊོ་རི་ཡ་བྱུང་རབས་སྐབས་ཀྱི་བཟོ་བཀོད་ཀྱི་ཁྱིམ་ཚུ་ཡང་ཡོདཔ་ཨིན། 

བརམ་ཊོན་ཁྲོམ་གྱི་ས་ཆའི་རྒྱ་ཁྱོན་ཀི་ལོ་མི་ཊར་གྲུ་བཞི་༢༦༥.༨༩ ཨིན་མས། སྤྱི་ལོ་༢༠༢༡ ལོར་གྲོང་ཁྱེར་གྱི་མི་འབོར་༦༥༦༤༨༠ ཡོདཔ་ཨིན། སྤྱི་ལོ་༢༠༢༡ ལུ་ བརམ་ཊོན་གྱི་མི་རློབས་ཀྱི་སྟུག་ཚད་འདི་ ཀི་ལོ་མི་ཀྲར་གྲུ་བཞི་རེ་ལུ་ མི་༢༤༦༩ ཨིན་པས།

སྤྱི་ལོ་༢༠༢༡ ལུ་ བརམ་ཊོན་གྱི་ཆོས་ལུགས་ཀྱི་ས་ཆའི་གནས་སྟངས་ནང་ སིག་ཆོས་ལུགས་འབད་མི་ མི་རློབས་ (བརྒྱ་ཆ་༢༥.༡) དང་ ཧིན་དུ་ཆོས་ལུགས་ལུ་བརྟེན་མི་མི་རློབས་ བརྒྱ་ཆ་༡༨.༡ དེམ་ཅིག་ དེ་ལས་ ཡེ་ཤུ་པ་ཆོས་ལུགས་ལུ་བརྟེན་མི་མི་རློབས་ བརྒྱ་ཆ་༡༡.༢ དེམ་ཅིག་ཡོདཔ་ཨིན་པས། ཨིསི་ལམ་ཆོགས་ལུགས་བཟུང་མི་མུས་ལིམ་གྱི་ མི་རློབས་བརྒྱ་ཆ་༩.༡ དེམ་ཅིག་ ཡོདཔ་དང་ མི་རློབས་བརྒྱ་ཆ་༡༠.༣ གྱིས་ ཆོས་ལུགས་དང་འབྲེལ་བའི་ འབྲེལ་བ་དང་ ཡང་ན་ ཆོས་དང་འབྲེལ་བ་མེད་པའི་ མཐོང་ཚུལ་ཚུ་ མ་སྟོནམ་ཨིན་པས། 

ལམ་སྲོལ། 

བརམ་ཊོན་ཁྲོམ་དེ་ནང་ལུ་ ལམ་སྲོལ་མ་འདྲཝ་ཁག་ ༢༥༠་ ལྷགཔ་ཅིག་ཡོདཔ་མ་ཚད་ སྐད་ཡིག་ཡང་ ༡༧༡་ལྷགཔ་ཅིག་ཡོདཔ་ཨིན། འ་ནི་སྣ་མང་ཚུ་ ཁྲོམ་སྡེའི་དུས་སྟོན་ཚུ་ནང་དང་ ལམ་སྲོལ་ལྟེ་བ་ཚུ་ན་ལས་ཕར་ དེ་ལས་ ཚོང་འབྲེལ་གྱི་མཐོང་སྣང་ཚུ་ནང་ལས་ཕར་ཡང་ མཐོང་དོ་ཡོདཔ་ཨིན་མས།

སྣ་མང་ལམ་སྲོལ་དང་སྐད་ཡིག་།

བརམ་ཊོན་ཁྲོམ་ཚོགས་ འདི་ནང་ལུ་མི་རློབས་མང་ཤོས་རང་ལྷོ་ཨེ་ཤི་ཡ་གི་མི་རིགས་ཚུ་ཨིནམ་མ་ཚད་མི་འབོར་ལས་་ཕྱེད་ཀ་ལྷགཔ་ཅིག་ཁོང་ཨིན། 

བརམ་ཊོན་ཁྲོམ་ཚོགས་འདི་ དུས་རབས་༡༩་པའི་མཇུག་ཁམས་ལུ་  ཀེ་ན་གྲ་རྒྱལ་ཁབ་ཀྱི་ “མེ་ཏོག་གི་ཁྲོམ་” ཅིག་སྦེ་འགོ་བཙུགས་ཡོདཔ་ཨིན། ཁྲོམ་འདི་ ཡར་རྒྱས་འགྱོ་དོ་ཡོདཔ་ད་ ནག་ཚལ་ཐོན་ཁུང་བཟོ་གྲྭ་ལས་བརྟེན་འབྱུང་དོ་ཡོདཔ་མ་ཚད་ དེ་ཁར་ལས་འཛམ་གླིང་ཡོངས་ལུ་ མེ་ཏོག་ཚུ་ ཕྱིར་ཚོང་འཐབ་དོ་ཡོདཔ་ཨིན། ཁྲོམ་སྡེ་འདི་ནང་ལུ་སྡོད་མི་ ཡུ་རོ་པིན་གྱི་མི་དང་མི་རིགས་ནགཔོ་ཚུ་ཡང་ཡོདཔ་ཨིན། བརམ་ཊོན་ཁྲོམ་ཚོགས་འདི་ནང་ལུ་ཁ་སྐད་མ་འདྲཝ་ལེ་ཤ་ཡོད་པའི་ནང་གསལ་ལས་ཡོངས་དྲག་རང་ ཨིང་སྐད་དང་ ཕཱརནསི་དང་པན་ཇ་བི་ ཧིན་དི་ དེ་ལས་ འུར་དུ་ཚུ་ཨིན་པས།

དུས་སྟོན་དང་བྱུང་འཕྲིན།

བརམ་ཊོན་ཁྲོམ་ཚོགས་འདི་ནང་ལུ་་ ལོ་གཅིག་གི་རིང་ལུ་ ལམ་སྲོལ་འདྲ་མི་སྣ་ཚོགས་གི་དུས་སྟོན་ཚུ་ཡང་འགོ་འདྲེན་འཐབ་དོ་ཡོདཔ་ཨིན།  ཀ་ར་བརམ་ དང་བརམ་ཊོན་ ༼ལྷོ་ཨེ་ཤི་ཡ་གི་སྙན་ཆ་དང་ཞབས་ཁྲའི་དུས་སྟོན་༽ ཚུ་ཨིན། ཀེ་ནེ་ཌ་གི་ རྩོམ་བྲིས་པ་དང་ སྲུང་བཤད་པ་ཚུ་གི་ དུས་སྟོན་འགོ་དང་པ་འདི་ བརམ་ཊོན་ལུ་སྦེ་ འགོ་བཙུགས་དོ་ཡོདཔ་ཨིན།

གཞན་ཡང་ གལ་གནད་ཅན་གྱི་ མཐོང་སྣང་།

བརམ་ཊོན་ འདི་ མཐུན་སྒྲིལ་ཅན་དང་ མགྲོན་བརྡ་ཅན་གྱི་མཐའ་འཁོར་ལུ་བརྟེན་ཏེ་ ཡོངས་གྲགས་ཡོདཔ་ཨིན། ཁྲོམ་འདི་ གློག་བརྙན་དང་ རྒྱང་མཐོང་བཟོ་སྐྲུན་གྱི་དོན་ལུ་ ཡོངས་གྲགས་ཅན་གྱི་ ས་གནས་ཅིག་ཨིན། དེ་སྦེ་ཨིན་དགོ་མི་དེ་ཡང་ ས་ཆའི་མཐོང་སྣང་ལེགས་ཤོམ་ཡོད་པའི་ཁར་ཉམས་སྲུང་གི་ས་ཁོངས་མང་རབ་ཅིག་ཡོད་མི་ལུ་བརྟེན་ཨིན་པས། བཱརམ་ཊོན་གྱི་ཉེ་འདབས་ལུ་ ཊོ་རོན་ཊོ་པི་ཡར་སོན་རྒྱལ་སྤྱི་གནམ་གྲུ་ཐངས་ཡོད་ནི་དེ་གི་ དེ་ཁར་སྡོད་མི་ཚུ་ལུ་་འགྲུལ་སྐྱོད་འབད་ནི་ལུ་ སྟབས་བདེ་ཏོག་ཏོ་ཡོདཔ་ཨིན། 

སྲིད་དོན། 

བཱརམ་ཊོན་ཁྲོམ་སྡེ་གིས་ ལུང་ཕྱོགས་དང་ མངའ་སྡེ་ དེ་ལས་ སྤྱི་གཞུང་གཞུང་དང་མཉམ་འབྲེལ་འབད་ཐོག་ དཔལ་འབྱོར་གྱི་གནས་ཚད་ ཡུན་རིངམོ་སྦེ་ གོང་འཕེལ་བཏང་ནི་དང་ ལཱ་གཡོག་ལེགས་ཤོམ་བཟོ་ནི་ དེ་ལས་ མི་སྡེ་གི་ དཔའ་ཉམས་དང་ མི་ཚེའི་སྤུས་ཚད་ ཡར་དྲག་གཏང་ནི་གི་ ཐབས་ལམ་ཚུ་ འཚོལ་དོ་ཡོདཔ་ཨིན། 

ཁྲོམ་སྡེ་གིས་ ཨོན་ཊ་རིའོ་ཁྲོམ་སྡེ་ཚོགས་སྡེ་དང་ ཀེ་ནེ་གྲའི་ཁྲོམ་སྡེ་ཚོགས་སྡེ་ དེ་ལས་ མངའ་སྡེ་དང་སྤྱི་གཞུང་དང་གཅིག་ཁར་མཉམ་འབྲེལ་མཛད་ཐོག་ ཁྲོམ་སྡེའི་གཙོ་རིམ་ཚུ་ གོང་འཕེལ་བཏང་ནི་གི་དོན་ལུ་ལཱ་འབདཝ་ཨིན། 

བརམ་ཊོན་འདི་ག་ཅི་གིས་ ཁྱད་པར་ཅན་བཟོཝ་སྨོ་ཟེར་བ་ཅིན་ ཁྲོམ་དེ་ནང་མི་སྡེ་སྣ་ཚོགས་ཡོདཔ་མ་ཚད་  སྐད་ཡིག་མ་འདྲཝ ༡༧༡ དེམ་ཅིག་དང་ལམ་སྲོལ་མ་འདྲཝ་ ༢༥༠ དེ་ཅིག་ཡོད་པ་ལུ་བརྟེན་ཨིན་མས། ཐོ་བཀོད་འབད་ཡོད་པའི་ཚོང་འབྲེལ་མ་འདྲཝ་ཁག་༡༡༠,༠༠༠ ལྷགཔ་ཅིག་ཡོད་མིའི་ནང་གསལ་ལས་གཙོ་བོ་ བཟོ་བསྐྲུན་དང་ སྦུང་ཚོང་ཚོང་འབྲེལ་ཚུ་ཨིན་པས།

རྒྱབ་རྟེན།

https://www.britannica.com/place/Brampton-Ontario

https://www.brampton.ca/EN/City-Hall/Relations

https://www.brampton.ca/EN/Arts-Culture-Tourism/Cultural-Services

https://www.thecanadianencyclopedia.ca/en/article/brampton#:~:text=Brampton%20is%20Canada's%20ninth%2Dlargest,according%20to%20the%202021%20census